# Lisi o Faaupuga o le Kavaina Tausoifua Maloloina ma Faaupuga Faafoma’i

* Ua faamatala e lenei lisi le tele o faaupuga e masani ona fa’aaogā, ae lē o se lisi atoa. Ua faamatala e lenei lisi o faaupuga ma le faauigaina ua fuafua e a’oa’oina ai ma atonu e ese mai i faaupuga ma faauigaga o i lau peleni po’o le feagaiga (policy) tausoifua maloloina. O nisi o nei faaupuga atonu e lē o iai le uiga tutusa lelei pe a fa’aaogā i lau feagaiga po’o le peleni, ma i le tele o tulaga, o le feagaiga po’o le peleni e puleaina. (Taga’i i lau Otootoga o Faamanuiaga ma le Kavaina mo faamatalaga i le auala e maua ai se kopi o lau feagaiga po’o pepa o faamatalaga o le peleni.)
* O faamatalaga e vase le pito i lalo ua faasino atu ai faaupuga ua faamatalaina i lenei Lisi o Faaupuga.
* Taga’i i le itulau e 6 mo se fa’aa’oaoga e fa’aalia ai le auala e galulue faatasi ai le tupe toesea, totogi e le inisiua ma le tapulaa e totogi e oe lava i se mea e tupu moni i le olaga.

## Aofaiga Faatagaina

O le totogi pito maualuga lea e totogi e le peleni mo se auaunaga tausoifua maloloina o lo’o kavaina. E mafai foi ona ta’ua o “tupe totogi faataga,” “alauni o tupe totogi,” po’o le “tau feutaga’i.”

## Apili

O se talosaga e autalu e lau inisiua tausoifua maloloina po’o lau peleni se faaiuga o se faamanuiaga po’o se tupe totogi ua teena (a lē o le atoaga po’o se vaega).

## Pili Faapaleni

Pe a pili oe e se foma’i/falema’i i se paleni o totoe o le pili e lē kavaina e lau peleni. O lenei aofaiga o le eseesega i le va o le aofaiga o le pili sa’o ma le aofaiga faatagaina. Mo se faata’ita’iga, pe afai e $200 e ai pili oe e le foma’i/falema’i ma o le aofaiga e faatagaina e $110, e ono pili oe e le foma’i/falema’i i le vaega o totoe e $90. E masani ona tupu le mea lenei pe a e vaaia se ofoma’i/falema’i e lē o i le li’o o si’omaga (lē o se foma’i/falema’i e fautuaina). O se foma’i/falema’i o i le li’o o si’omaga (foma’i/falma’i e fautuaina) atonu e lē piliina oe i auaunaga e kavaina.

## Tagi

O se talosaga mo se faamanuiaga (aofia ai le toe totogia o se tau na totogi i le tausiga o le soifua maloloina) na e faia po’o lau tausi soifua maloloina le foma’i i le inisiua tausoifua maloloina poo le peleni mo mea po’o auaunaga na e manatu o lo’o kavaina.

 

## Totogi e le inisiua

Lau vaega i le tau e totogi o auaunaga o tausiga tausoifua maloloina o lo’o kavaina, e faavasega i se pasene (mo se faata’ita’iga,

20%) o le aofaiga faatagaina mo le auaunaga. E masani ona totogia le tupe e totogi

Totogi e Jane le

**20%**

Totogi e lanapelenile

**80%**

e le inisiua ***faaopoopo*** i ai tupe toesea o e aitalafu ai.

(Taga’i i le itulau e 6 mo le fa’aa’oa’oga auiliil.)

(Mo se faata’ita’iga, afai o le inisiua tausoifua maloloina po’o le peleni e faataga le aofaiga e $100 i se asiasiga i le ofisa ma ua e ausia lau tupe toesea, o le tupe e totogi e lau inisiua o le 20% e $20. O le inisiua tausoifua maloloina po’o le peleni e totogia le vaega o totoe o le aofaiga faatagaina.)

## Faafitauli i se Ma’itaga

O tulaga e mafua ona o le ma’itaga, tigāfanau, ma le faafanauina e manaomia ai tausiga faafoma’i ina ia puipuia ni lamatiaga matu’iā tausoifua maloloina o le tinā po’o le ‘afu’afu. O ma’i i le taeao ma ta’otoga faanatinati e aumai ai i fafo le pepe e masani e lē o ni faafitauli tau ma’itaga.

## Totogi e oe

O se aofiaga faatulaga (mo se faata’ita’iga, $15) e te totogia i se inisiua o lo’o kavaina le tausiga tausoifua maloloina, e masani lava pe a e mauaina se auaunaga (o nisi taimi e ta’ua o le “copay”). E mafai ona eseese le aofaiga e fua i le ituaiga auaunaga tausoifua maloloina o lo’o kavaina.

**Tau Faasoa**

O lau vaega o le tau mo auaunaga e kava e le peleni e tatau ona totogi e oe lava (o nisi taimi e ta’ua o le “tupe e totogi e oe lav ia”). Nisi o faata’ita’iga o tau e faasoa o le totogi e oe (copayments), tupe toesea, ma le totogi e le inisiua (coinsurance). Tau e faasoa e le aiga o se tau e faasoa mo le tupe toesea ma le totogi e oe lava, o tau e tatau ona e totogia ma lau pa’aga ma le tamaitiiti/po’o tamaiti. O isi tau, e aofia ai lau tupe totogi faatulagaina, faasalaga atonu e te totogia, po’o le tau o le tausiga e lē kavaina e le peleni e masani ona lē faitaulia o se totogi e faasoa.

## Faaitiitia o le Totogi e Faasoa

O tau pa’ῡ e faaitiitia ai le aofiaga e te totogia mo nisi auaunaga e kava i se peleni ta’itoatasi e faatau mai le Marketplace. E te ono mauaina se tau pa’ῡ pe afai o lau tupe maua e maulalo ifo mai le fua faatulagaina, ma ua e filifilia le peleni tausoifua maloloina o le Silver pe afai o oe o se sui o se ituaiga e aloaia e le fetorale, e faapea ona aofia ai le avea ose tagata e fai se sea i se faalapotopotoga Alaska Native Claims Settlement Act.



**Tupe Toesea**

O se aofaiga e mafai ona e nofoaitalafu ai i le vaitaimi o le kavaina (masani lava e tasi le tausaga) mo auaunaga tausoifua maloloina o lo’o kavaina a’o le’i amata

e lau peleni ona totogi. E fa’aaogā le tupe toesea toeitiiti lava o mea uma ma

Totogi e Jane le

**100%**

Totogi e lanapelenile

**0%**

auaunaga o lo’o kavaina. O se peleni faatasi ai ma tupe

(Taga’i i le itulau e 6 mo le fa’aa’oa’oga auiliil.)

toesea e iai foi isi tupe toesea e faatatau atu i isi auaunaga faapitoa po’o vaega tau auaunaga. Atonu foi e iai

i se peleni se tupe toesea e ese mai. (Mo se faata’ita’iga, afai o lau tupe toesea e $1000, e leai se mea e totogia e lau peleni seia o’o ina e ausia le $1000 o tupe toesea o auaunaga e kava e i lalo o tupe toesea.)

**Su’ega o se Gasegase**

O su’ega e saili ai po’o le ā lou faafitauli tausoifua maloloina. Mo se faata’ita’iga, o se fa’ata e ono avea ma su’ega o se gasegase ina ia iloa pe ua gau lou pogaivi.

**Masini Anagatā Faafoma’i**

O masini ma sapalai e oka e se foma’i/falema’i e tausia le soifua maloloina e fa’aaogā i aso uma pe umi ona fa’aaogā. O Masini Anagatā Faafoma’i (DME) atonu e aofia ai masini okesene, nofoa tulei, ma to’oto’o.

**Tulaga Faafuase’i Faafoma’i**

O se gasegase, manu’a, āuga (aofia ai tigā tutui), po’o tulaga matu’iā e ono o’o atu ai i tulaga mata’utia lou soifua maloloina pe afai e te lē mauaina se tausiga faafoma’i i se taimi vave lava. Afai e te le’i mauaina se tausiga faafoma’i vave e mafai ona e faatalitalia se tasi o mea nei: 1) O le a o’o atu lou soifua maloloina i se tulaga e matuā lamatia ai; pe 2) O le a iai ni faafitauli matu’iā i le faagasologa o lou tino; pe 3) O le a matuā faaleagaina ai se vaega po’o se totoga o lou tino.

**Femalagaa’iga mo Faalavelave Faafuase’i**

Auaunaga tau femalagaa’iga mo se faalavelave faafuase’i i tulaga faafoma’i. Ituaiga o femalagaa’iga tau faalavelave faafuase’i faafoma’i e ono aofia ai femalagaa’i i le ea, eleele, po’o sami. Atonu e lē kavaina e lau peleni ituaiga uma femalagaa’iga o faalavelave faafuase’i faafoma’i, pe la’ititi le totogi mo nisi ituaiga femalagaa’iga.

**Tausiga i Potu mo Faalavelave Faafuase’i/Auaunaga mo Faalavelave Faafuase’i**

Auaunaga mo le siakiina o se tulaga faafuase’i faanatinati faafoma’i ma togafitia oe ina ia tausia ai se tulaga faafuase’i faafoma’i mai le o’o atu ina leaga tele. O nei auaunaga atonu e saunia i se potu i se falema’i laiseneina mo faalavelave faafuase’i e saunia le tausiga mo tulaga faanatinati faafuase’i faafoma’i.

**Auaunaga e Lē Aofia ai**

O auaunaga o le tausia o le soifua maloloina e faapea ona lē totogia pe kava e lau peleni.

**Lisi o Fualaau/Vailaau**

O se lisi o fualaau/vailaau e kava e lau peleni. O le lisi

o fualaau/vailaaui e ono aofia ai pe fia lau vaega e totogi mo le tau o fualaau/vailaau ta’itasi. E ono tu’u e lau peleni fualaau/vailaau i se fua ese o le tau e faasoa po’o ituaiga. Mo se faata’ita’iga, e mafai ona aofia i se lisi o fualaau le ituaiga generic, ituaiga fualaau iloga ma le aofaiga o tau e faasoao le aofaiga e totogi mo ituaiga (tier) ta’itasi.

**Faitioga**

O se faaseā e ta’u atu i lau inisiua tausoifua maloloina po’o lau peleni.

**Auaunaga mo le Toe Faaleleia o le Malosi**

O auaunaga tausoifua maloloina e faapea ona fesoasoani i se tagata e faatumauina, a’oa’o le faaleleia o tomai ma gaoioiga mo soifuaga i aso ta’itasi. Faata’ita’iga e aofia ai togafitiga mo se tamaitiiti e lē o mafai ona savali pe tautala pe a fua atu i mea e tatau ona fai e tusa ma lona matua. O nei auaunaga e ono aofia ai togafitiga faamalositino ma togafitiga tau galuega, auala e tautala i le gagana, ma isi auaunaga mo tagata e lē atoatoa le malosi mai gasegase eseese i se faatulaganana o ma’i taofia i le falema’i ma pe o gasegase tausavali.

**Inisiua Tausoifua Maloloina**

O se konekarate e tatau ai i le fai inisiua tausoifua maloloina ona totogi se vaega po’o le tau atoa o lau tausiga tausoifua maloloina e fesuia’i ma le aofiaga ete totogia faalemasina/tausaga. O se konekarate inisiua tausoifua maloloina e mafai foi ona ta’ua o se “feagaiga” (policy) po’o se “peleni.”

**Tausiga Tausoifua Maloloina i le Fale**

O auaunaga tausoifua maloloina ma sapalai ete mauaina i lou fale i lalo o se faatonuga a lau foma’i. E ono saunia le auaunaga e foma’i tausima’i, latou e saunia togafitiga, tagata faigaluega mo le lautele, po’o isi foma’i laiseneina e saunia tausiga tausoifua maloloina. O le tausia o le soifua maloloina i aiga e masani ona lē aofia ai fesoasoani mo galuega e lē mo foma’i, e pei o le faia o kuka, faamamā, po’o le aveina o taavale.

**Auaunaga Hospice**

Auaunaga e saunia ai le to’afilemu ma fesoasoani mo tagata ua

o’o i le taufaa’iuga o ō latou gasegase tumau ma o latou aiga.

## Taofia i le Falema’i

O le tausiga i se falema’i e manaomia ai ona faao’o atu

o se ma’i taofia ma e masani ona taofia i le po atoa. O isi peleni e ono manatu e tatau ona taofia i le po atoa mo le mata’ituina e avea o se tausiga o se gasegase tausavali nai lo le tausia o se gasegase taofia.

**Tausia o Gasegase Tausavali i le Falema’i**

O le tausiga i se falema’i e masani lava ona lē manaomia ai le

taofia i le po atoa.

**I le le’i o -so’otaga e Totogi e le Inisiua**

O se aofaiga ua faatulaga (mo se faata’ita’iga, $15) ete totogia mo tausiga tausoifua maloloina i foma’i na faia se konekarate mo oe ma lau inisiua tausoifua maloloina po’o le peleni. O le tupe faatulagaina ete totogia e masani lava ona la’ititi nai lo ia ete totogia i fafo atu o le li’o o sootaga.

**Tupe ete Totogia i totonu o le si’omaga**

O se aofaiga ua faatulaga (mo se faata’ita’iga, $15) ete totogia mo tausiga tausoifua maloloina i foma’i na faia se konekarate mo oe ma lau inisiua tausoifua maloloina po’o le peleni. O le tupe faatulagaina ete totogia e masani lava ona la’ititi nai lo ia ete totogia i fafo atu o le li’o o sootaga.

**Maketi o faatauga**

O le maketi o faatauga mo inisiua tausoifua maloloina lea e mafai e tagata ta’itoatasi, aiga ma pisinisi laiti ona a’oa’oina a latou filifiliga o peleni; faatusatusa peleni e faavae i tau, faamanuiaga ma isi vala tāua, apalai iai ma maua fesoasoani tautupe i totogi faaulagaina faalemasina ma tau e faasoa e faavae i tupe maua, ma filifili le peleni ma lesitala mo le kavaina. Ua iloa foi o se “Fesuiaiga.” E faagaoioia le Marketplace e le setete i nisi setete ma e le malo fetorale i isi setete. O nisi setete, e fesoasoani foi le Marketplace i tagata faatau e agavaa e lesitala i isi polokalame, e aofia ai le Medicaid ma le Children’s Health Insurance Program (CHIP). E maua na o fesootaiga i le initeneti, i le telefoni, ma i le alu totino iai.

**Tapulaa Sili ona Maualuga e Totogi e Oe lava ia**

O le aofaiga faaletausaga ua faatulaga e le malo fetorale e pito maualuga mo tagata ta’itoatasi po’o le aiga e mafai ona totogia i le tau e faasoa i le faagasologa o le tausaga o le peleni o le kavaina, i auaunaga o i le si’omaga. E fa’aaogā e le tele o peleni tausoifua maloloina ma inisiua. O lenei aofaiga atonu e maualuga atu nai lo tapulaa e totogi e le tagata lava ia o tau’a o lau peleni.

**Mea Mo’omia i Tulaga Faafoma’i**

O tautua tausoifua maloloina po’o sapalai e manaomia mo le puipuia, su’eina o le gasegase, po’o le togafitia o se ma’i, manu’a, tulaga, faama’i, po’o isi āuga, aofia ai lpe toe faaleleia o le malosi, ma tulaga e ausia ai faatulagana mo fualaau/vailaau faavae.

**Kavaina Tāua e Tatau ona Maua**

E masani ona aofia i le kavaina tāua e tatau ona maua ia peleni, inisiua tausoifua maloloina o lo’o maua i le Marketplace po’o isi feagaiga o maketi mo tagata ta’itoatasi, Medicare, Medicaid, CHIP, TRICARE, ma isi kava. Afai ete agavaa mo nisi ituaiga o le kavaina tāua e tatau ona maua, atonu e te lē agavaa mo le Totogi faatulagaina Foa’i Taulafoga.

**Faatulagana Aogā e Tatau ona Mauaina**

Ole faatulagana faavae e fua ai le pasene o tau e faatagaina e kava e le peleni. Afai o oe o le tagata faigaluega ua ofo atu iai le peleni e faapea ona totogi a itiiti mai e 60% o le tau atoa e faatagaina o faamanuiaga, e ofo atu e le peleni le totogi e tatau ona e faia ma atonu ete lē agavaa mo le Totogi faatulagaina Foa’i Taulafogas ma le faaitiitia -o le tau e faasoa ina ia faatau ai se peleni mai le Marketplace.

**Network (Li’o o So’otaga)**

O falema’i, foma’i ma le ausapalai ua faapa’aga iai lau inisiua tausoifua maloloina po’o le peleni e latou te saunia auaunaga mo tausiga o le soifua maloloina.

**Foma’i/Falema’i i le Li’o o So’otaga**

O se foma’i/falema’i ua faia se konokarate ma lau inisiua tausoifua maloloina po’o le peleni ua ioe e na te saunia auaunaga i suiauai o le peleni. O le a itiiti le tupe ete totogia e vaai ai se foma’i/falema’i o lo’o iai i le li’o o so’otaga. E ta’ua foi o le “preferred provider (foma’i ua fautuaina)” po’o le “participating provider (foma’i e faisao).”

**Orthotics ma le Prosthetics**

O le vae, lima, tua ma faamau o ua, vae fai, lima, ma mata ma susu fai i fafo pe a uma se taotoga e ona aveesea ai.

O nei auaunaga e aofia ai le: toe fetuuna’i, lipea, ma suia atoa e tatau ona fai ona ua gau, leaga, lē toe iai, po’o suiga

i le tulaga faaletino o le tagata ma’i.

**Inisiua faaopoopo i tua atu ma le li’o o so’otagata**

O lau vaega e totogi (mo se faata’ita’iga, 40%) o le aofaiga faatagaina o le tausiga tausoifua maloloina e kavaina i le foma’i/falema’i latou te lē o faapa’aga ma lau inisiua tausoifua maloloina po’o le peleni. I fafo atu ma le li’o o so’otaga e totogi e le inisiua e masani lava ona telē atu le tau nai lo tau e totogi e le inisiua o i totonu o le li’o o so’otaga.

**Tau Ete Totogia i Fafo o le li’o o so’otaga**

O se aofaiga ua faatulaga (mo se faata’ita’iga, $30) ete totogia le auaunaga tausoifua maloloina o lo’o kavaina i foma’i/falema’i e ***lē*** fai konekarate ma lau inisiua tausoifua maloloina po’o le peleni. O le tau e totogi e oe lava ia e masani ona telē atu i le vaega e lē oi le li’o o so’otaga nai lo tau ete totogia i totonu o le li’o o so’otaga.

**Foma’i e lē o i le li’o o so’otaga (Foma’i e Lē**

**Fautuaina)**

O se foma’i/falema’i e lē o faia se konekarate ma lau peleni na te saunia auaunaga. Afai e kava e lau peleni auaunaga e lē o i totonu o le li’o o so’otaga, e masani ona telē le tau ete totogia e vaai ai se foma’i i fafo atu o le li’o o sootaga nai lo le foma’i ua fautuaina. O le a faamatala e lau feagaiga (polocy) po’o ā tau e ono iai. E ono ta’ua foi o le “lē fautuaina” po’o le “lē faia se sao” nai lo “foma’i e lē iai i le li’o o so’otaga.”



**Tapula’a ete Totogia**

O le telē ete ono totogia i le vaitimi o le kavaina (e masani lava e tasi le tausaga) mo lau vaega o le tau o auaunaga o lo’o kavaina. A uma ona e ausia lenei

tapulaa e masani ona totogi e le peleni le 100% o le aofaiga faatagaina. E

Totogi e Jane le

**0%**

Totogi e lanapelenile

**100%**

fesoasoani lenei tapulaa iā oe e peleni ai mo tau o

(Taga’i i le itulau e 6 mo le fa’aa’oa’oga auiliil.)

tausiga tausoifua maloloina. O lenei tapulaa e lē taitai aofia ai lau totogi faatulagaina (premium), pili faapaleni aitalafu po’o ou tausiga faafoma’i e lē o kavaina e lau peleni. O nisi peleni latou te lē faitauina uma au tau e totogi e oe lava ia, tupe toesea, totogi e le inisiua tupe totogi, tau e totogi i tua atu o le li’o o so’otaga, po’o isi tupe totogi faasaga i lenei tapulaa.

**Auaunaga a Foma’i**

O tausiga tausoifua maloloina e se foma’i e fai le laisene, aofia ai le M.D. (Medical Doctor (Foma’i mo Ma’i) po’o le D.O. (Foma’i o Vailaau Osteopathic), e saunia pe faamaopoopoina.

**Peleni**

O le kava tausoifua maloloina e avatu sa’o iā oe (peleni a le tagata lava ia) pe ala mai se galuega, iuni po’o isi vaega o sauinia (peleni a le vaega faigaluega) e faapea ona saunia le kavaina o nisi tau mo tausiga tausoifua maloloina. E ta’ua foi o le “peleni inisiua mo le soifua maloloina,” “feagaiga (policy),” “feagaiga o le inisiua o le soifua maloloina,” po’o le “inisiua tausoifua maloloina.”

**Mua’i faatagaina**

O se faai’uga a lau inisiua tausoifua maloloina po’o le peleni e faapea o se tausiga tausoifua maloloina, peleni mo le togafitia, fualaau/vailaau faatonuina po’o se masini anagatā faafoma’i (DME) e tatau ona fai e tusa ai ma le foma’i. O nisi taimi e ta’ua o le “mua’i faatagaina,” “faamaonia muamua,” po’o le “toe faamautinoaina.” E ono mo’omia e lau inisiua tausoifua maloloina po’o le peleni le mua’i faatagaina mo nisi o auaunaga a’o le’i e mauaina, vaganā se faalavelave faafuiase’i. Ole mua’i faatagaina e lē o se folafolaga mautinoa e faapea o le a kava e lau inisiua tausoifua maloloina po’o peleni le tau.

**Totogi faatulagaina**

O le aofaiga e ao ona totogi i lau inisiua tausoifua maloloina po’o le peleni. E masani lava ona e totogia pe totogi e lau galuega faalemasina, ta’i fa masina, pe faaletausaga.

**Totogi faatulagaina Foa’i Taulafoga**

O se fesosoani tautupe e faapea ona faaitiitia ai au lafoga e fesoasoani iā oe ma lou aiga i le totogia o se inisiua tausoifua maloloina tuma’oti. E mafai ona e mauaina lenei fesoasoani pe afai ete mauaina lau inisiua tausoifua maloloina e ala i le Marketplace ma o lau tupe maua o lo’o i lalo ifo o le fua faatulagaina. O le mua’i mauaina o le mea alofa ole lafoga e mafai ona fa’aaogā i le taimi lava lea e faaitiitia ai lau totogi faatulagaina (premium) faalemasini.

**Kavaina o Fualaau/Vailaau Faatonuina**

O le kavaina i lalo o le peleni e faapea ona fesoasoani i le totogia o fualaau/vailaau faatonuina. Afai e fa’aaogā e le peleni le formulary ia “tiers” (fua), ona tu’ufaatasi lea o fualaau i se vaega e tusa ma ituaiga po’o le tau. O le aofaiga ete totogia i le tau e faasoa o le eseesega i vaega (“tier”) o fualaau/vailaau o lo’o kavaina.

**Fualaau/Vailaau Faatonuina**

O fualaau ma vailaau e tusa ai ma le tulafono e manaomia

pepa talavai mai le foma’i.

**Tausiga mo le Puipuiga (Auaunaga mo le Puipuiga)**

O tausiga masani ai tausoifua maloloina, e aofia ai le su’eina, siaki, ma le fautuaina o le tagata ma’i, ina ia puipuia ai pe toe malosi mai se gasegase, faama’i, po’o isi faafitauli tausoifua maloloina.

**Foma’i ‘Autῡ o Tausiga**

O se foma’i, e aofia ai se M.D. (Foama’i mo Ma’i) po’o le

D.O. (Foma’i o Vailaau Osteopathic), o lē saunia pe faamaopoopoina vaega eseese o auaunaga mo tausiga faafoma’i mo oe.

**Foma’i ‘Autῡ**

O se foma’i e aofia ai se M.D. (Foma’i mo Ma’i) po’o le

D.O. (Foma’i o Vailaau Osteopathic), foma’i tausima’i, foma’i tausima’i faapitoa i le falema’i, po’o se foma’i fesosoani, e pei ona faatagaina e le tulafono a le setete ma faaupuga o le peleni, e na te suania, faamopoopo, pe fesoasoani ina ia e mauaina ni auaunaga eseese o tausiga tausoifua maloloina.

**Foma’i**

O se tagata po’o se falema’i e faapea ona saunia tausiga tausoifua maloloina. O nisi o faata’ita’iga o provider e aofia ai foma’i, foma’i tausima’i, chiropractor, foma’i fesoasoani, falema’i, nofoaga mo ta’otoga, falema’i o foma’i tausima’i tomai, ma nofoaga mo le toe faaleleia o le malosi. Atonu e mo’omia e le peleni le avea o le foma’i/falema’i ona iai se laisene, faamaonia, pe ua pasi e tusa ai ma le tulafono.

**Ta’otoga mo le Toe Faaleleia**

O ta’otoga ma togafitiga mulimuli ane e manaomia mo le toe faaleleia o se vaega o le tino ona o faaletonu na fanau mai ai, faalavelave tupu faafuase’i, manu’aga, po’o tulaga tausoifua maloloina.

**Faasinoga**

O se poloaiga tusia mai i lau foma’i ‘autū o tausiga e te alu e vaai se foma’i faapitoa po’o le mauaina o nisi tausiga tausoifua maloloina. O le tele o faalapotopotoga e tausia le soifua maloloina, (HMOs), e manaomia ona e mauaina se faasinoga a’o e le’i mauana le tausiga tausoifua maloloina mai so’o se tasi vaganā ai lau foma’i ‘autῡ o tausiga. Afai ete lē mauaina muamua se faasinoga, atonu o le a lē totogia e le peleni le auaunaga.

**Auaunaga mo le Toe Fuata’i**

O auaunaga tausoifua maloloina e faapea ona fesoasoani i le tagata ina ia faatumauina, toe atia’e, po’o le faaleleia o tomai ma goioiga auā le soifuaga i aso ta’itasi ua faapea ona leiloa pe ua faaleagaina ona sa gasegase le tagata, lavea, pe e lē atoatoa le malosi. O nei auaunaga e ono aofia ai togafitiga faamalositino ma taugaluega, a’oa’oina o le tautala i gagana, ma auaunaga o le toe faaleleia o le mafaufau i gasegase taofia ma/po’o gasegase tausavali i faatulagana eseese.

**Su’ega**

O se ituaiga o tausiga mo le puipuiga e faapea ona aofia ai su’ega, iloiloga ina ia iloa se mea o maua ai, e masani ona fai pe a leai ni ou āugau, faailoilo, po’o se tala’aga tumau faafoma’i o se faama’i po’o se tulaga.

**Nofoaga o Tausima’i Tomai**

O auaunaga e faia i le fale pe i fale e tausia ai ma’i pe va’ava’aia e foma’i tausima’i e iai laisene. O tausiga a foma’i tausima’i tomai e lē tutusa ma le “auaunaga tomai o tausiga,” o auaunag ia e faia e foma’i faamalositino po’o le autekenelosi (nai lo fama’i tausima’i e iai laisene) i lou fale po’o fale tausima’i.

**Tagata Tomai Faapitoa**

O se foma’i e taula’i atu i vala faapitoa o vailaau po’o se vaega o tagata mama’i mo le su’eina, iloilo, vaaia, puipui, pe togafitia isi ituaiga āuga ma tulaga.

**Fualaau/Vailaau Faapitoa**

O se ituaiga fualaau/vailaau faatonuina e faapea ona manaomia ai le taulimaina faapitoa, po’o le mata’ituina ma iloilo e se tagata tomai e saunia le tausiga, pe e faigata ona lafoa’i. I tulaga masani ai, o fualaau/vailaau faapitoa e pito sili ona taugata o lo’o iai i le lisi o fualaau faatonuina (formulary).

**Masani ai, Tumasani ma Talafeagai**

O le aofiaga e totogi mo se auaunaga faafoma’i i le vaega e tu ai le vaipanoa e faavae i tau e masani ona faia e foma’i/falema’i i nofoaga e masani ona faia le tau e tutusa ma auaunaga faafoma’i. O nisi taimi e fa’aaogā le aofaiga o le UCR e fuafua iai le aofaiga e faatagaina.

**Tausiga Faanatinati**

Tausiga mo se gasegase, manu’aga, po’o ni tulaga matu’iā e faapea ona sailia ai e le tagata e mafaufau lelei le togatifita i le taimi lava lea, peita’i e lē matu’iā tele e manaomia ai ona tausia i le potu o faalavelave faafuase’i.

# Auala Ete Faasoa ai ma Lau Inisiua le Tau – Fa’aa’oa’oga

|  |  |  |
| --- | --- | --- |
| **Toesea e le Peleni a Jane le:** $1,500 | **Totogi e le Inisiua:** 20% | **Tapulaa e Totogi e le Tagata lava ia:** $5,000 |



|  |  |
| --- | --- |
| ***Ianuari 1st****Amataga o le Vaitaimi e Kavaina* | ***Tesema 31st****Muta le Vaitimi o le Kavaina* |

******

Totogi e Jane **100%**

Totogi e lana peleni **0%**

**E le’i o’o ina ausia e Jane lana**

**$1,500 tupe toesea**

E lē totogia e lana peleni se vaega o le tau.

**Tau o le asiasiga i le ofisa: $125**

**Totogi e Jane: $125**

**Totogi e lana peleni: $0**



Totogi e Jane **20%**

Totogi e lana peleni **80%**

**Ua ausia e Jane lana $1,500 tupe toesea, totogi e le inisiua amata**

Ua vaaia e Jane se foma’i mo ni taimi ma totogi le aofaiga e $1,500, ua ia ausia lana tupe toesea. O lea e totogi e lana peleni nisi o tau mo lana asiasig e soso’o ai.

**Tau o le asiasiga i le ofisa: $125 Totogi e Jane: 20% o le $125 = $25**

**Totogi e lana peleni: 80% o le $125 = $100**



Totogie e Jane **0%**

Totogi e lana peleni **100%**

**Ua ausia e Jane lana $5,000 le tapulaa e totogi e le tagata lava ia**

Na vaaia so’o e Jane le foma’i ma totogi le aofaiga e $5,000. E totogi e lana peleni le tau atoa o ana tausiga tausoifua maloloina o lo’o kavaina mo le vaega atoa o totoe o le tausaga.

**Tau o le asiasiga i le ofisa: $125**

**Totogi e Jane: $0**

**Totogi e lana peleni: $125**

**PRA Disclosure Statement:** According to the Paperwork Reduction Act of 1995, no persons are required to respond to a collection of information unless it displays a valid OMB control number. The valid OMB control number for this information collection is **0938-1146**. The time required to complete this information collection is estimated to average **0.02** hours per response, including the time to review instructions, search existing data resources, gather the data needed, and complete and review the information collection. If you have comments concerning the accuracy of the time estimate(s) or suggestions for improving this form, please write to: CMS, 7500 Security Boulevard, Attn: PRA Reports Clearance Officer, Mail Stop C4-26-05, Baltimore, Maryland 21244-1850.